Kjetil Haug med på A-landslags – trening

Foto : Kjetil Haug / via Sarpsborg 08 /

Kjetil Haug med på trening med A-landslaget

Sarpsborg 08, og Gutt 16 års landslagets keeper, Kjetil Haug fra Halden fikk i går en overaskende telefon fra Frode Grodås og Per Mathias Høgmo. Den unge keeperen fikk spørsmålet om han hadde anledning til å trene med A-landslaget, herrer på Ullevaal stadion i forbindelse med landslagets samling før kampene mot Frankrike og Russland. Treningene foregår fredag, lørdag og søndag melder S08 på sine nettsider.

I forbindelse med at landslaget samles på fredag, og de norske spillerne i troppen har Tippeligarunde i helgen, vil det kun være de utenlandske spillerne som deltar. I denne sammenheng trengte man en ekstra keeper i helgen. – Dette er en fin anledning til å gi en av våre gode unge keepere en forsmak på treninger med våre beste, og hvordan en A-landslagssamling foregår, Kjetil er en spennende keeper og vi ønsker å ta han med da dette vil være god læring og motivasjon», sier landslagstrener Per Mathias Høgmo i en kommentar.

Overrasket og fornøyd

Kjetil selv ble selvfølgelig svært overasket og glad da forespørselen til klubben kom, men ønsker å tone det hele ned og kommenterer selv at dette kun er for læringen og motivasjonens del, og at han gleder seg til å få gode treningsøkter med Frode Grodås og våre beste spillere. Han understreker at det er en lang vei å gå for å bli A-landslagsspiller for Norge, men er også tydelig på at dette er en del av målsettingen når mye hardt arbeid er gjennomført de nærmeste årene.

Flytter til England

Kjetil flytter til England og sin nye klubb Manchester City fra 1. juli i år.

: Innholdsbasert via S08